Estimadas familias:

Agardamos que vos atopedes perfectamente e que esteades levando o mellor posible estes días de peche.

Aínda que a maior parte das familias teñen descargada a aplicación AbalarMóbil, pedimos ás que non a teñan descargada que a instalen nos seus dispositivos móbiles, pois este será o medio de comunicación fundamental co centro. Está dispoñible en GooglePlay para os dispositivos Android e en AppStore para os Apple. Para a instalación é imprescindible que se poña como teléfono de referencia un dos móbiles dos proxenitores ou titores que se teñan dado no instituto.

O horario de presenza do equipo directivo no centro será, ata novo aviso, os luns, mércores e venres de 10 a 12 horas. Para calquera outra cuestión urxente fora dese horario pódese contactar co enderezo ies.carlos.casares@edu.xunta.es

Recordamos que temos creadas, na Aula Virtual do centro, aulas de todos os grupos nas que hai información de todas as materias. É posible que en momentos puntuais o acceso á Aula estea colapsado; nese caso, débese intentar pasados uns minutos. Para todos (alumnado e profesorado) é nova esta forma de dar clase e é posible que cometamos erros. Pedimos desculpas por iso.

Recordamos que todos os trámites administrativos están parados e que se retomarán en canto se levante o estado de alarma.

Moito ánimo nestes días de peche.

O equipo directivo